kardosdrur/scandi-wiki huggingface dataset:
Copperheads

Copperheads var betegnelsen for en højtråbende gruppe Demokrater i Nordstaterne under den amerikanske borgerkrig, som var modstandere af krigen og ønskede en øjeblikkelig fred med Sydstaterne.
Republikanerne begyndte at kalde disse anti-krigs Demokrater for "Copperheads" (kobberhoved), som også er betegnelsen for en art giftslange. Fredsdemokraterne tog betegnelsen til sig, men for dem var kobber "hovedet" et symbol på frihed (liberty), som de skar ud af kobbermønter og stolt bar som badge. 

Copperheads omfattede den mere yderliggående fløj af fredsdemokraterne og blev også ofte kaldt "Butternuts" (efter farven på de konfødereredes uniformer). Den mest kendte Copperhead var Clement L. Vallandigham fra Ohio. Han sad i Kongressen og var leder af Demokraterne der. Republikanske statsanklagere anklagede nogle af lederne for forræderi ved en række retssager i 1864.
 
Copperhead-ismen var en yderst omstridt græsrodsbevægelse, som var stærkest i området lige nord for Ohio-floden og i nogle etniske byområder. Historikere har hævdet, at de repræsenterede en traditionelt tænkende gruppe, som var opskræmt af den hurtige modernisering af samfundet, som blev drevet frem af Republikanerne og fandt inspiration tilbage i det jacksonske demokrati. Weber (2006) hævder, at Copperhead-erne skadede Unionens krigsindsats ved at kæmpe mod værnepligten, tilskynde til faneflugt og ved konspirativ virksomhed, men andre historikere siger, at værnepligten var upopulær i forvejen, og at konspirationerne blev overdrevet kraftigt af Republikanerne af partipolitiske årsager. Historikerne er enige om, at Copperhead-ernes mål om en forhandlet fred og genetablering af Unionen med slaveri var naiv og uigennemførlig, for de konfødererede nægtede at opgive deres uafhængighed. Copperhead-ismen var et stort tema under præsidentvalget i 1864. Deres styrke steg, mens Unionens hære klarede sig dårligt på slagmarken og svandt, når de vandt store sejre. Efter Atlantas fald i september 1864 syntes Nordstaternes sejr sikker, og Copperhead-bevægelsen kollapsede.

Henvisninger

Eksterne kilder 
 The Old Guard, et Copperhead magasin 1863-1867 online på "Making of America"
 Ohio Copperhead History

Amerikanske borgerkrig
Chilpancingo de los Bravo

Chilpancingo de los Bravo (ofte omtalt kun som Chilpancingo) er en by i den mexicanske delstat Guerrero. Byen har et indbyggertal på omtrent  indbyggere. Chilpancingo kommer fra nahuatl chilpan «hvepsested» og cingo som betyder «lille». 

Under uafhængighedskrigen var Chilpancingo et vigtigt strategisk sted for oprørerne på grund af byens placering. I 1813 blev Chilpancingo valgt som værtsby for den første store kongres for uafhængighedskæmperne.

Den 27. april 2009 blev området ramt af et middelkraftigt jordskælv (5,6 på Richterskalaen) med epicenter godt 30 km sydøst for Chilpancingo de los Bravo i ca. 40 km dybde.

Referencer

Eksterne henvisninger 

Byer i Mexico
Kommuner i Mexico
Tehuacán

Tehuacán er en by og en kommune beliggende i den sydøstlige del af den mexikanske delstat Puebla. Den ligger 130 km fra byen Puebla, 1.676 meter over havet. Navnet kommer fra nahuatl og betyder «gudernes sted». Byen havde 331.526 indbyggere i 2002.

Klimaet er tørt og halvtørt. Området er kendt for sin produktion af naturlig kulsyreholdig mineralvand.

Byer i Mexico
Kommuner i Mexico
Vejrup Kirke

Vejrup Kirke ligger midt i Vejrup by ca. 21 km Ø for Esbjerg (Region Syddanmark).

Teglstenkirkens kor og skib blev opført omkring 1530 på fundamenterne af den romanske forgænger. Tårnet er fra 1943.

Eksterne kilder og henvisninger 
 Vejrup Kirke på KortTilKirken.dk
 Vejrup Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Joe Pantoliano

Joseph Peter "Joe" Pantoliano (født 12. september 1951) er en amerikansk film og TV -skuespiller, der bl.a. har spillet roller som Ralph Cifaretto i The Sopranos, Bob Keane i La Bamba, Teddy i Memento og Guido "the Killer Pimp" i Risky Business. Han omtales ofte som "Joey Pants", med henvisning til de besværligheder, nogle har med at udtale hans italienske efternavn.

Referencer

Eksterne henvisninger 

 
 

Filmskuespillere fra USA
Vester Nebel Kirke (Esbjerg Kommune)

Vester Nebel Kirke ligger i den nordlige del af landsbyen Vester Nebel ca. 9 km NØ for Esbjerg (Region Syddanmark).

Eksterne kilder og henvisninger 
 Vester Nebel Kirke på KortTilKirken.dk
 Vester Nebel Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Kim Jensen

Kim Jensen kan være flere personer:

 Kim Jensen (træner) – assisterende landstræner for Danmarks håndboldlandshold (damer).
Lakselv Lufthavn, Banak

i Nordkapp (kommune).
Lakselv Lufthavn, Banak,  er en lufthavn der ligger 1,5 km nord for Lakselv, i Porsanger kommune, Finnmark fylke i Norge.  Lufthavnen markedsføres også som North Cape Airport.

Lufthavnen blev bygget som militær flyvestation i 1938.  Under den anden verdenskrig overtog tyske Luftwaffe og foretog en kraftig udbygning af flyvestationen, før den blev ødelagt ved den tyske tilbagetrækning fra området i 1944.

Genopbygningen af lufthavnen stod færdig i 1963. Den ekspederede 56.954 passagerer i 2009.

Destinationer 
 Alta (Widerøe) 
 Kirkenes (Widerøe)
 Oslo (Norwegian Air Shuttle)
 Tromsø (Widerøe)

Lufthavne i Norge
Porsanger
Wastegate

En wastegate er en lille ventil som ofte findes i små turboer i turbinekammeret. Når bilen opnår høje hastigheder, er mængden af indsugningsluft stor, og for at sikre at turboen ikke bliver overbelastet, kan wastegaten lede udstødningsgassen uden om turboens turbine. Det sker ved at wastegaten konstant tjekker trykket i turbinekammeret, hvis trykket er for højt er det fordi turbinehjulet roterer for hurtigt og den åbner derfor en ventil, for at lede udstødningsgassen uden om turbinen og sænker herved turbinehjulets fart.
Bildele
Kim Jensen (træner)

Kim Jensen (født 24. oktober 1961 i Brønderslev) er en dansk underviser på Aalborg Sportshøjskole. Han er tidligere assisterende landstræner for Danmarks håndboldlandshold for damer og  blev erstattet af Ulrik Kirkely i september 2012.

Han var aktiv håndboldspiller i Brønderslev IF. Kim Jensen spillede 84 landskampe og scorede 91 mål for Danmarks håndboldlandshold siden debuten 23. oktober 1980. De første kampe for ynglinge- og ungdomslandsholdet kom i 1979.

Kim Jensen startede på Aalborg Sportshøjskole i 1992, hvor han står for undervisningen i blandt andet klatring, håndbold og windsurfing. Han har den højeste håndboldtræneruddannelse i Europa, EHF-mastercoach. I 1996 blev Kim Jensen ansat af Dansk Håndbold som assisterende landstræner for den daværende cheftræner for damerne, Ulrik Wilbek. Han har været assistent for Wilbek, Brian Lyngholm og Jan Pytlick (2 perioder). 

Hans kontrakt med Dansk Håndbold løb til og med Sommer-OL 2012 i London, hvorefter han stoppede for at hellige sig et arbejde uden for håndbolden.

Medaljer 
Kim Jensens første medalje som assistenttræner vandt han ved EM i håndbold 1996, da  blev Europamester på hjemmebanen i Herning med en 25-23 sejr over Norges håndboldlandshold i finalen.

  OL guld: 2000 i Sydney, 2004 i Athen.
  VM guld: 1997 i Tyskland.
  EM guld: 1996 i Danmark, 2002 i Danmark.
  EM sølv: 1998 i Holland, 2004 i Ungarn.

 Referencer 

 Eksterne henvisninger 
 Kim Jensen profil  på Aalborg Sportshøjskoles hjemmeside''.

Personer fra Brønderslev
Håndboldtrænere fra Danmark
Håndboldspillere fra Danmark
Windsurfing
Montreux Jazzfestival

Montreaux Jazzfestival er en musikfestival der afholdes i den schweiziske by Montreux. Festivallen blev etableret af Claude Nobs. Claude Nobs er i Deep Purple sangen "Smoke on the Water" krediteret for sin indsats i Kasinobranden i 1971, hvor han reddede nogle forskræmte teenagerer ud af bygningen.

Konkurrence vindere i 2011 
2011 Parmigiani Montreux Jazz Piano Competition 2011 – Finalisterne:
 Førsteprisen: Piotr Orzechowski (Polen)
 Andenpræmien: Jeremy Siskind (USA)
 Tredje pris: Jerry Léonide (Republikken Mauritius)
 Audience Award: Emil Mammadov (Aserbajdsjan)

Eksterne henvisninger 
 Montreux Jazz Festival
 Claude Nobs Foundation
 Live at Montreux on YouTube
 Claude Nobs Revealed on CNN.com International

Musikfestivaler i Schweiz
Kultur i Schweiz
Cepelinai

Cepelinai (ental – cepelinas) eller didžkukuliai er en kogt kartoffelfrikadelle fyldt med hakket kød, tør hytteost eller svampe. Cepelinai er en populær national ret i det litauiske køkken.
Cepelinas er litauisk for Zeppelin luftskib, som er et kælenavn for didžkukuliai på grund af faconen. Cepelinai er omkring 10-20 cm lang. Størrelsen afhænger af hvor de er lavet: i det vestlige Litauen er cepelinai større end i det østlige.

Ingredienser 
Cepelinai kan laves med fyld af hakket oksekød, en kombination af hakket oksekød og hakket svinekød, drænet hytteost eller svampe.

Indgredienser til cepelinai med fyld af hakket svinekød:

Tilberedning

Kartoffel "fars" 
De rå kartoflerne skrælles og rives på den fine side af et rivejern. Massen blandes tilsættes evt. med citronsaft for at undgå at den bliver brun. De revne kartofler drypper af en en si, stivelsen i væsken skal synke til bunds, væsken hældes fra og stivelsen tilsættes de revne kartofler. De kogte kartofler moses og blandes med de revne. Massen smages til med salt og æltes godt. Hvis massen er for løs tilsættes evt. kartoffelmel. Der tilsættes to æg.

Fyld 
Svinekød og findelt og blandet med mælk gennemblødt hvidt brød, hakket hvidløg og løg og tilsæt til at smage krydderiersalt, så rør igen og hjælpe med at stå i 10-20 minutter.

Brødet lægges til blød i mælken og blandes med det hakkede svinekød, presset hvidløg og hakkede løg tilsættes det hele røres til en "tør" fars og smages til med krydderierne. Farsen trækker i køleskab 10-20 minutter. Kartoffelblandingen formes til bøffer med en skefuld af fyldet i midten. "Kartofelfrikadellerne" lukkes om fyldet og formes til en oval zepelineragtig facon.

Kogning 
Cepelinai sænkes ned i saltet kogende vand med en hulske og simrer ved svag varme i ca 30 minutter. Der røres forsigtigt i gryden så cepelinai ikke hænger i bunden.

Cremet sauce 
Lašiniai skæres i tern og ristes med fedt i en gryde, fint hakkede løg tilsætts. Når løgene er blevet klare tilsættes mel og der laves en opbagt sovs med mælken, saucen smages til med salt og krydderier og smetana tilsættes.

Servering 
Cepelinai serveres med smetana eller cremet sauce og ristede bacontern eller flæskesvær.

Varianter 
Ud over de typiske kød- og hytteost cepelinai laves de også i svampefyldte, kålfyldte, skinke- eller fiskefyldte versioner. Alle krydret efter familiens traditioner.

Se også 
 Kroppkaka
 Palt

Eksterne henvisninger 
Kartoffelretter fra Litauen  

Mad fra Litauen
Kødretter
Kartoffelretter
Vester Nykirke

Vester Nykirke ligger enligt placeret ved bebyggelsen Størsbøl ca. 16 km Ø for Esbjerg (Region Syddanmark).

Eksterne kilder og henvisninger 
 Vester Nykirke på KortTilKirken.dk
 Vester Nykirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Vilslev Kirke

Vilslev Kirke ligger i byen Vilslev 9 km nordvest for Ribe i Region Syddanmark.

Eksterne kilder/henvisninger 

 Vilslev Kirke  på nordenskirker.dk
 Vilslev Kirke på KortTilKirken.dk
 Vilslev Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Kjole og hvidt

Kjole og hvidt (Eng: generelt White Tie, men i UK "Full evening dress", for denne specifikke form. Andre Europæiske lande: variationer af "Frack") er en den mest formelle form for herrebeklædning i den vestlige garderobe, der anvendes ved gallaarrangementer. Det består af en en åbentstående lang kjolejakke med lange skøder (svalehale), en hvid skjorte med stivet bryst, hvid vest, hvid sløjfe, sløjfe og vest er ofte i piqué-vævet bomuldsstof. Kraven er altid med knækflip, og det kan være en aftagelig krave eller den kan være en fast del af skjorten, og i disse tilfælde er skjorten også typiske i piquéstof. Hertil bæres lange sorte højtaljede bukser, der holdes oppe med seler, samt sorte sokker og laksko. Som dekoration kan bæres høj hat og et hvidt halstørklæde i silke. Anden mulig dekoration er manchetknapper og lommeur i guld. Der kan også bæres hvide handsker, der traditionelt har været i glacéskind, men som i dag ofte er af stof.

På engelsk kaldes gallapåklædningen white tie pga. den obligatoriske hvide sløjfe. Galladragten bruges blandt andet ved bryllupper og større fester efter kl. 18. Kvindens påklædning til galla er en fuldlang gallakjole eller balkjole, og hertil smykker (eventuelt tiara), en lille håndtaske og lange handsker.
 
Visse loger som Frimurer-ordenen bruger kjole og sort med sort vest i stedet for den hvide.

Se også 
 Dresscode
 Jaket
 Smoking

Eksterne henvisninger 
Alt om kjole og hvidt på bloggen Den velklædte mand

Jakkesæt
Butterfly

Butterfly (engelsk for sommerfugl) kan henvise til flere artikler:

 Butterfly (svømning) – en svømmestil
 Butterfly (sløjfe) – en beklædningsdel
 Butterfly (Moonjam-album) – et musikalbum fra 1993 af det danske band Moonjam

Se også
 Madame Butterfly – en opera af Giacomo Puccini
 Butterfly (sang af Kylie Minogue) – en sang af den australske sangerinde Kylie Minogue
 Butterfly (Crazy Town sang) – sang af bandet Crazy Town
Ciudad Obregón

Ciudad Obregón er den næststørste by i den mexikanske delstat Sonora. Byen er beliggede i kommunen Cajeme i det sydlige Sonora. Navnet Cajeme var også navnet på byen frem til den fik sit nuværende navn fra Álvaro Obregón i 1928.

Links 
 Officielle hjemmeside 

Byer i Mexico
Gómez Palacio

Gómez Palacio er en by og en kommune i den mecikanske stat Durango på grænsen mod Tlahualilo de Zaragoza mod nord, delstaten Coahuila mod øst og Lerdo mod syd. Byens navn er til ære for den kendte forfatter og politiker Francisco Gómez Palacio y Bravo. Gómez Palacio blev grundlagt den 15. september 1885 og i 2005 var indbyggertallet på 239 842.

Eksterne henvisninger 

Byer i Mexico
Kommuner i Mexico
Etableret i 1885
Amerikansk asp

Amerikansk Asp (Populus tremuloides) er et løvfældende træ fra de koldere dele af Nordamerika.

Referencer 
 US Forest Service Silvics Manual: Populus tremuloides 
 US Forest Service Fire Effects Information System: Populus tremuloides
 Alberta Forest Genetic Resources Council: Populus tremuloides 
 Interactive Distribution Map for Populus tremuloides 
 
 Farrar, John Laird. Trees In Canada. Fitzhenry and Whiteside, 1995
 Hickman, James C., ed.  The Jepson Manual: Higher Plants of California, 0520082559.  University of California Press, 1993.

Poppel
J.P. Rangaswami

J.P. Rangaswami (født 12. november 1957 i Kolkata (tidligere Calcutta)) er en indisk virkomhedsleder, der oprindeligt var uddannet som økonom og journalist. Han har arbejdet i en række virksomheder siden 1980 og har været CIO i flere virksomheder og er nu teknisk direktør i cloud computing-virksomheden salesforce.com. Han har været modtaget flere hædersbevisninger for sit arbejde og sin utraditionelle tilgang til virksomhedsledelse.

Rangaswami er kendt for sine markante holdninger om informationsdeling og har en blog, hvor han giver udtryk for sine holdninger om dette emne.

Referencer

Eksterne henvisninger 
 J.P. Rangswamis blog "Confused of Calcutta"

Erhvervsfolk fra Indien
Personer fra Kolkata
Durango (by)

Victoria de Durango er hovedstad i den mexikanske delstat Durango. 

Byen blev grundlagt den 8. juli 1563 af Francisco de Ibarra under navnet Villa de Durango. Byen ligger 1880 meter over havet og der bor omtrent 500.000 indbyggere.

Motorvejen der forbinder Durango med Mazatlán i delstaten Sinaloa passerer over den 1124 meter lange Baluarte-broen, en af verdens højeste hængebroer over en stejl og godt 400 meter dyb kløft.

Byer i Mexico
Etableret i 1563
Vicente Guerrero

Vicente Guerrero er en landsby i Vicente Guerrero i Durango.Byen havde i 2005 en befolkning på 15.150.

Links 
 Oficielle hjemmeside (Spansk)

Byer i Mexico
Takson

En takson (flertal: taksa) er en gruppe af organismer, der af taksonomer betragtes som en enhed.

Der kan blandt taksonomer være store diskussioner om, hvor vidt en organisme tilhører en takson eller en anden, men ofte vil de naturlige taksa være defineret ud fra evolutionære sammenhænge således, at hvis to organismer nedstammer fra samme organisme, vil de tilhøre samme takson. En takson gives normalt et navn eller tilknyttes et niveau, men dette er ikke nødvendigt.

I biologien opererer man med en række taksa hvoraf nogle af de vigtigste er:
 Domæne
 Rige
 Række
 Klasse
 Orden
 Familie

Biologi
Nicolás Romero

Nicolás Romero er en kommune og en by (officielt Ciudad Nicolás Romero) i den mexikanske delstat Mexico (Estado de México). Kommunen indgår i storbyområdet ZMCM, som en del af Mexico city. Folketællinger fra 2005 viser at der bor 269 393 indbyggere i kommunen. Administrativt centrum for kommunen er Villa Nicolás Romero.

Kommuner i Mexico
Byer i Mexico
Santa Catarina (Mexico)

Santa Catarina er en by og en kommune i den mexikanske delstat Nuevo León. Byen indgår i Monterreys storbyområde. Santa Catarina er opkaldt efter Catalina af Alexandria. Folketællinger fra 2005 viser et indbyggertal på 259.202 i byen. Kommunens totale areal er 984.5 km².

Byer i Mexico
Kommuner i Mexico
Baja 1000

Baja 1000 er et terrænløb for motorkøretøjer som foregår på halvøen Baja California i Mexico under en fuldmåne. Konkurrencen blev officielt indstiftet i 1967, men havde allerede været arrangeret uformelt i flere år. Oprindeligt gik løbet fra Tijuana i Baja California til La Paz i Baja California Sur. Det starter fra Ensenada, omtrent 40 km længer mod syd. Sædvanligvis arrangeres konkurrencen weekenden før Thanksgiving i USA.

Kendte deltagere 
 Ivan Stewart
 Larry Ragland
 Robby Gordon
 Parnelli Jones
 Gunnar Nilsson
 Mickey Thompson
 Walker Evans

Eksterne henvisninger 

 SCORE International – arrangøren
 Vidnere og tider 1967-2000

Bilsport
Motorsport i Mexico
Motorcykelsport
Ernesto Corripio Ahumada

Ernesto Corripio Ahumada (født 29. juni 1919 i Tampico i Mexico, død 10. april 2008) var en af Den katolske kirkes kardinaler, og ærkebiskop af Ciudad de Mexico 1977-1994. Han blev kreert til kardinal i 1979.

Links 
 Fyldig kardinalsbiografi på norsk – katolsk.no 

Kardinaler fra Mexico
Katolske biskopper fra Mexico
Ærkebiskopper
Kat Stephie Holst

Katja Stephanie Holst (født 10. juli 1986 i København) er en dansk sangerinde i poptrioen Sukkerchok.

Startede som børnemodel i en alder af kun 4 år og begyndte at synge som 5 årig. Allerede som 12 årig begyndte Kat Stephie Holst at skrive sange og begyndte at indspille sine første numre som 16 årig.

Kat Stephie Holst gik på Nørre Gymnasium og blev sproglig/musikalsk student i 2006.

Kat Stephie Holst har deltaget i tvprogrammer som: Dansk Melodi Grand Prix, Idols, Hit Makers, Djævleræs og Zulu Kvægræs 2.
Kat Stephie Holst har skrevet og udgivet sange for Københavns Kommune (Vi Er København år 2010) og poptrioen Sukkerchok (Rør Mig år 2010).

I 2009 stod Kat Stephie Holst på scenen til Dansk Melodi Grand Prix med poptrioen Sukkerchok, og herefter er det gået fremad for gruppen. Hittet `Det Dét´ fra Dansk Melodi Grand Prix 2009 blev efterfuldt af titelsangen til Paradis Hotel 5 ved navnet `Hvor som helst -når som helst´ som har solgt platin.
Ud over disse 2 numre har Kat Stephie sammen med Sukkerchok udgivet singlerne: Besat (år 2009), Jeg Ved Hvad Du Vil Sige (år 2009), Hele Julenat Hele Juledag (år 2009), Sukkerboldt (2010), Stepz of love (2010), De 1000 Drømmes Nat (år 2010), Tænder Mig (år 2011) og mange flere.

Kat Stephie Holst dannede i en årrække par og var gift med Lars Holst Godbersen, der er en af folkene bag Flying Superkids.

Eksterne henvisninger 
 

Sangere fra Danmark
Sukkerchok
Kibinai

Kibinai (ental – kibinas) er en Karaim nationaleret, som spises i Litauen og Polen.
Kibinai er indbagt krydret kødtern i 10-15 cm lange "boller". I Karaim køkkenet anvendes lammekød til fyldet i kibinai, i det litauiske køkken er lam normalt erstattet med svinekød.

Eksterne henvinsinger 
 Opskrift på Kibinai i WikiKogebogen
Mad fra Litauen
Mad fra Karaims
Francisco Robles Ortega

Francisco Robles Ortega (født 2. marts 1949 i Mascota i Mexico) er en af Den katolske kirkes kardinaler, og ærkebiskop af Monterrey i Mexico. Han blev ærkebiskop der i 2003. 

Den 17. oktober 2007 bekendte pave Pave Benedikt 16. at han ville blive kreert til kardinal ved et konsistorium planlagt til den 24. november samme år. 

Katolske biskopper fra Mexico

Ærkebiskopper
Kardinaler fra Mexico
Manuel Gómez Morin

Manuel Gómez Morin (27. februar 1897 – 19. april 1972) var en mexikansk politiker. Han var med i «Los Siete Sabios» og grundlæggelsen af Partido Acción Nacional hvor han var leder mellem 1939 og 1949. Gómez havde en vigtig rolle i Mexicos pengepolitik. Fra oktober 1933 til oktober 1934 var han rektor ved UNAM.

Politikere fra Mexico
Silverpilen

Silverpilen (dansk: Sølvpilen) er kælenavnet for et metrotog bestående af vogntypen C5. Det var en prototype, som daværende AB Stockholms Spårvägar bestillte af Hägglunds i Örnsköldsvik, og som anvendtes i Stockholms Tunnelbana i periode på 30 år (1966-1996).

Kildehenvisning

Togsæt
Lombardiet Rundt 2010

Lombardiet Rundt 2010 var den 104. udgave af Lombardiet Rundt, og blev arrangeret 16. oktober 2010. Det var det sidste løb i UCI World Ranking. Løbet var på 260 km og gik fra Milano til Como.

Resultater

Eksterne henvisninger
 Giro di Lombardia, La Gazzetta 

Cykelløb i 2010
2010
Claddagh Ring

Claddagh Ring er en fingerring, som stammer fra det irske fiskerleje Claddagh ved Galway (County Galway). Ringen viser to hænder, som holder et hjerte med en krone. Hjertet symboliserer kærlighed, hænderne venskab og kronen troskab. Ringen er også i nutiden også uden for Irland en populær forlovelses- og vielsesring

Claddagh er i dag en forstad til Galway. Her levede Richard Ioyce mellem 1660 og 1737.

Lige før sit planlagte bryllup blev han bortført af mauriske sørøvere og solgt som slave til en maurisk sølvsmed. Han lærte hurtig håndværket, og hans mesterstykke var ringen, der symboliserede hans længsel efter sin forlovede. Ringen blev senere kendt som "Claddagh Ring".

Det var Richards held, at Vilhelm 3. af England kort efter sin tronbestigelse i 1689 frikøbte de britiske slaver. 

Selv om hans tidligere herre tilbød ham sin forretning og datter, vendte Richard tilbage til Claddagh og giftede sig med den ventende brud.

Selv om der ved alle myter kan være tvivl om deres rigtighed, er det sikkert at den er signeret med R.I og der har været en sølvsmed med navnet Richard Ioyes. I øvrigt er signaturen et anker som symboliserer håb.

Ekstern henvisning 
 Officiell Claddagh-Ring hjemmeside

Kunst fra Irland